b'\n_START_ARTICLE_\nAktyvioji galaktika\n_START_PARAGRAPH_\nAktyvioji galaktika \xe2\x80\x93 galaktika, kurios \xc5\xa1viesis keliuose ar visuose elektromagnetini\xc5\xb3 spinduli\xc5\xb3 diapazonuose yra didesnis nei normalus._NEWLINE_Aktyviosios galaktikos yra \xc5\xa1i\xc5\xb3 tip\xc5\xb3: kvazarai, radijo galaktikos ir Seiferto galaktikos. Kvazarai yra labai aktyv\xc5\xabs galaktik\xc5\xb3 branduoliai, j\xc5\xb3 \xc5\xa1viesis nustelbia pa\xc4\x8di\xc4\x85 aplinkin\xc4\x99 galaktik\xc4\x85. Radijo galaktikos pasi\xc5\xbeymi stipria radijo bang\xc5\xb3 spinduliuote, sklindan\xc4\x8dia i\xc5\xa1 dviej\xc5\xb3 \xc4\x8diurk\xc5\xa1li\xc5\xb3, nukreipt\xc5\xb3 prie\xc5\xa1ingomis kryptimis nuo centro. Seiferto galaktik\xc5\xb3 branduoliuose yra daug jonizuot\xc5\xb3 duj\xc5\xb3, kurios sukuria stiprias emisijos linijas._NEWLINE_Galimas dalykas, kad skirting\xc5\xb3 tip\xc5\xb3 aktyviosios galaktikos atitinka tos pa\xc4\x8dios r\xc5\xab\xc5\xa1ies objekt\xc5\xb3 evoliucines stadijas.'